
Tisztelt Képviselő-testület!


A Borzavár Off-Road Sportegyesület (székhely: 8428 Borzavár, Petőfi S. u. 12., adószám: 19402778-1-19, képviseli: Bakonyi Imre elnök) 2024. november 6. óta működik egyesületi formában településünkön. 
Borzavár községgel történő együttműködésük azonban már hosszabb időre tekint vissza. 

Kérés érkezett az Egyesülettől, mely szerint a Borzavár Községi Önkormányzat tulajdonában álló, Borzavár 354 hrsz.-ú, 12354 m2 területű, kivett beépítetlen területet, valamint a Borzavár 035/2 hrsz.-ú, 13325 m2 területű, kivett majort használni kívánják tevékenységük során. 
(1. melléklet – térkép) 

Javaslom a fenti területek haszonkölcsönbe adását az Egyesület számára. 
A haszonkölcsön szerződés tervezete az előterjesztés 2. mellékletét képezi.  

Kérem a Képviselő-testületet az előterjesztés megvitatására és a határozati javaslat elfogadására.


Borzavár, 2025. július 2.


			
								     Skobrák Viktória
								          polgármester



Határozati javaslat


Borzavár Községi Önkormányzat Képviselő-testületének
…/2025. (…) határozata

haszonkölcsön szerződés elfogadása tárgyában

1. Borzavár Községi Önkormányzat Képviselő-testülete jóváhagyja a Borzavár Off-Road Sportegyesülettel (székhely: 8428 Borzavár, Petőfi S. u. 12., adószám: 19402778-1-19, képviseli: Bakonyi Imre elnök) kötendő, az előterjesztés 2. mellékletében foglalt haszonkölcsön szerződést. 

2.	Borzavár Községi Önkormányzat Képviselő-testülete felhatalmazza a polgármestert az 1. pontban foglalt szerződés aláírására. 


	Felelős: 	1-2. pontok esetében: Skobrák Viktória polgármester
	Határidő:	1-2. pontok esetében: azonnal
	      	      	 

